open-index/open-wikipedia-markdown huggingface dataset:
Մարիա Բերտիլա Բոսկարդին

**Բոսկարդին Մարիա Բերտիլա** (, ), Հռոմի կաթոլիկ եղեղեցու վանականուհի և բուժքույր։ Հայտնի է դարձել Առաջին համաշխարհային պատերազմի տարիներին օդային հարձակումներից զոհվածների և հիվանդ երեխաների հետ աշխատանքի շնորհիվ։

## Կենսագրություն
Ծնվել է Իտալիայի Վենետո մարզի Բրենդոլա կոմունայում՝ հասարակ գյուղացու ընտանիքում որպես **Աննա Ֆրանչեսկա Բեսկարդին**։ Սովորել է տարրական դպրոցում, միաժամանակ աշխատել հարևանների տանը։ 12 տարեկանում միացել է «Մարիայի Դուստրեր» կաթոլիկ շարժմանը The parish priest gave her a catechism as a gift. They found it in the pocket of her habit, when she died, at 34 years old.։ 15 տարեկանում որոշել է նվիրվել Աստծուն ծառայելուն։ 1904 թվականին մտել է կուսանոց, որտեղ նրան տարել էր հայրը։ Վանքում ստացել է Մարիա Բերտիլա անունը։

Վանականության առաջին տարվա ավարտին միաբանության ղեկավարությունը Մարիա Բերտիլային ուղարկել է Տրեվիզոյի քաղաքային հիվանդանոցում աշխատելու որպես ամանեղեն լվացող, սակայն խոհանոցում իր հիմնական աշխատանքից հետո խնամում էր դիֆթերիայով տառապող երեխաներին։ Օդային հարձակումների ժամանակ նաև խնամում էր վիրավորներին։ 1918 թվականին նրան ուղարկել են Կոմոյի նահանգ՝ զինվորական հոսպիտալ։

20 տարի շարունակ Մարիա Բերտիլան կատարում էր իր բուժքույրական գործունեությունը՝ ապաքինվածների և բժիշկների մոտ թողնելով բարի հիշողություն։

1922 թվականի սկզբին բժիշկներ ախտորոշել են քաղցկեղ և մահացել է 1922 թվականի հոտեմբերի 16-ին։

## Սրբացում
1961 թվականին սրբացվել է Հռոմի Պապ Հովհաննես XXIII-ի կողմից։ Հիշատակի օր՝ հոկտեմբերի 16։

## Ծանոթագրություններ

## Աղբյուր
* Антонио Сикари, Портреты святых, т. III—IV, изд. «Христианская Россия», Милан — Москва, 1998, стр. 309—326

## Արտաքին հղումներ
* Läs mer om denna pionjär
* Österberg, Carin et al., *Svenska kvinnor: föregångare, nyskapare*. Lund։ Signum 1990. (ISBN 91-87896-03-6)
* http://www.ub.gu.se/fasta/laban/erez/kvinnohistoriska/tidskrifter/idun/1896/pdf/1896_44.pdf 
* St. Maria Bertilla Boscardin

Կատեգորիա:Բնօրինակում անաղբյուր հոդվածներ
Կատեգորիա:Կաթոլիկ եկեղեցու սրբեր
Կատեգորիա:Քաղցկեղից մահացածներ
Միխայիլ Զիվ

**Միխայիլ Զիվ** (, ), խորհրդային կոմպոզիտոր։ 1947 թվականին ավարտել է Մոսկվայի Չայկովսկու անվան պետական կոնսերվատորիան։

1984-85 թվականներին Սցենարիստների և ռեժիսորների բարձրագույն դասընթացներում դասախոսություն է կարդացել «Երաժշտական կոմպոզիցիա» թեմայով։

Աշխատել է գեղարվեստական, մուլտիպլիկացիոն և գիտամատչելի կինոյում։ ՌԽՖՍՀ արվեստի վաստակավոր գործիչ է (1979 թվական)։

## Ֆիլմագրություն
### Կոմպոզիտոր

* 1948 թվական` «Առաջին դասարանցին»` Դմիտրի Կաբալևսկու հետ միասին 
* 1953 թվական` «Ազատատենչը» (ֆիլմ-ներկայացում)
* 1954 թվական` «Համարձակության դպրոցը»
* 1955 թվական` «Վասյոկ Տրուբաչյովը և նրա ընկերները»
* 1955 թվական` «Ամիրայության կործանումը»
* 1956 թվական` «Անսովոր ամառը»
* 1956 թվական` «Առաջին ուրախությունները»
* 1957 թվական` «Դեպք ութերորդ հանքահորում»
* 1959 թվական` «Բալլադ զինվորի մասին»
* 1959 թվական` «Կյանքը կողքով անցավ»
* 1961 թվական` «Մաքուր երկինքը»
* 1962 թվական` «Պավլուխա»
* 1963 թվական` «Ինչպես կատվի համար տուն կառուցեցին»
* 1963 թվական` «Ծուղ-րու-ղու»
* 1963 թվական` «Միստր Թվիսթերը» 
* 1963 թվական` «Կապույտ տետրը»
* 1963 թվական` «Մարդը, ով կասկածում էր»
* 1964 թվական` «Գորտուկը փնտրում է հորը» 
* 1964 թվական` «Նա բռնվեց» 
* 1965 թվական` «Հովանոցը» 
* 1966 թվական` «Ստվերները հին դղյակներում»
* 1967 թվական` «Թագավորական ռեգատան»
* 1967 թվական` «Բարոն Մյունխհաուզենի արկածները»
* 1968 թվական` «Եվ նորից մայիսը» 
* 1968 թվական` «Դերասանը»
* 1968 թվական` «Դեպք քննական պրակտիկայի համար»
* 1968 թվական` «Տրեխները» 
* 1969 թվական` «Կոկորդիլոս Գենա»
* 1969 թվական` «Հանցանքը և պատիժը»
* 1969 թվական` «Նկարը ավազի վրա»
* 1969 թվական` «Մերոնցականը»
* 1970 թվական` «Երկնագույն տափաստանում» 
* 1970 թվական` «Երկնագույն տափաստանում» 
* 1970 թվական` «Խիզախ Ռոբին Հուդը» 
* 1971 թվական` «Պիոների ջութակը» 
* 1974 թվական` «Մի պարկ խնձոր» 
* 1975 թվական` «Թակարդների երկրում» 
* 1975 թվական` «Նկար։ Գնում էր Վանյան»
* 1976 թվական` «Վիրաբույժ Միշկինի օրերը»
* 1976 թվական` «Անգետիկը արևային քաղաքում»
* 1977 թվական` «Մրցություններ առանց ավարտի»
* 1977 թվական` «Ճահճուտը»
* 1978 թվական` «Իմ ընկեր լուսացույցը» 
* 1978 թվական` «Երկար հեռավորության վազքի տակտիկան»
* 1980 թվական` «Գեներալ Շուբնիկովի մարմինը»
* 1980 թվական` «Մարիա Մեդիչիյի տուփը»
* 1980 թվական` «Խոզարածը» 
* 1980 թվական` «Բացառիկ հանգամանքներ»
* 1981 թվական` «Կար-չկար, մի Սաուշկին կար»
* 1983 թվական` «Անհանգիստ կիրակին»
* 1985 թվական` «Կար-չկար, մի խիզախ կապիտան կար»
* 1985 թվական` «Սլավոնուհիների հրաժեշտը»
* 1986 թվական` «Վիշապի որսը»
* 1989 թվական` «Թևերը ծանրություն չեն թռչունների համար»
* 2013 թվական` «Չեբուրաշկա»

## Ծանոթագրություններ

## Գրականություն
* 

## Արտաքին հղումներ
* 
* Միխայիլ Զիվը animator.ru կայքում

Կատեգորիա:Խորհրդային երաժիշտներ
Կատեգորիա:Խորհրդային կոմպոզիտորներ
Կատեգորիա:Հայրենական պատերազմի 2-րդ աստիճանի շքանշանակիրներ
Կատեգորիա:ՌԽՖՍՀ արվեստի վաստակավոր գործիչներ
Կատեգորիա:Ռուս կոմպոզիտորներ
Freedom (երգ, Kygo)

**Freedom**՝ նորվեգացի դիջեյ *[[Kygo]]*-ի երգ, որը համատեղ ձայնագրվել է մարոկա-անգլիացի երգիչ, երգահան և երաժիշտ Զաք Աբելի հետ։ Այն թողարկվել է 2020 թվականի ապրիլի 7-ին *[[Sony Music]]*-ի կողմից, որպես *Kygo*-ի երրորդ ստուդիական ալբոմ *Golden Hour*-ի չորրորդ սինգլ։ Երգը հեղինակվել է Կիրրե Գորվել-Դալի, Լոուրի Մարտինի, Սանդրո Կավացիայի և Զաք Աբելի կողմից։

## Տեսահոլովակ
Երգն ուղեկցող տեսհոլովակն առաջին անգամ թողարկվել է 2020 թվականի ապրիլի 17-ին *[[YouTube]]*-ում։ Տեսահոլովակի ռեժիսորն Յոհաննես Լովունդն էր։ Տեսահոլովակը պլանավորվում էր նկարահանել Մալդիվներում, բայց COVID-19 համավարակի պատճառով՝ *[[Kygo]]*-ն և Զաք Աբելը նկարահանեցին որոշ հոլովակներ տան պայմաններում՝ կարանտինի ժամանակ։

## Անձնակազմ
Տվյալները վերցված են *Tidal*-ից։
* Կիրրե Գորվել-Դալ՝ պրոդյուսեր, հեղինակ, 
* Լոուրի Մարտին՝ պրոդյուսեր, Հեղինակ
* Սանդրո Կավացա՝ հեղինակ
* Զաք Աբել՝ հեղինակ, կատարող
* Ռենդի Մերիլ՝ մասթերինգ 
* Յոն Հանես՝ միքսինգ
* Սերբան Ղենեա՝ միքսինգ

## Չարտեր

## Թողարկման պատմություն

## Ծանոթագրություններ

Կատեգորիա:2020 երգեր
Կատեգորիա:2020 սինգլներ
Ամելիա Յոմանս

**Ամելիա Յոմանս** (), Կանադացի բժշկուհի և սուֆրաժիստ։ Ամելիան և իր մեծահասակ դուստր Լիլիանը առաջին կին բժիշկներն էին Մանիտոբայում։

## Վաղ կյանք և կրթություն
Յոմանսը ծնվել է 1842 թվականի մարտի 29-ին Քվեբեկ քաղաքում՝ Փիթեր Լե Սյուեուի և Բարբարա Դոուսոնի ընտանիքում։ Նրա հայրը եղել է պետական ծառայող։  Ստացել է մասնավոր կրթություն։ 1860 թվականի հոկտեմբերի 16-ին Քվեբեկում ամուսնացել է բժիշկ Օգաստես Ա.Յոմենսի հետ։ Նրանք ունեցել են երկու դուստր։

1878 թվականին Օգոստոսի մահից հետո, Ամելիա Յեոմենսը, իր դստեր՝ Լիլիանի հետ միասին, որոշել են ստանալ բժշկական կրթություն։ Քանի որ կանադական բժշկական դպրոցները չէին ընդունում կին ուսանողներ, Յեմանսն և նրա դուստրը ընդունվել են Միչիգանի համալսարանի Էն Արբոր բժշկական դպրոց։ 1883 թվականին Յոմանսը ստացել է իր աստիճանը։ Այնուհետև տեղափոխվել է Վինպեգ, որտեղ Լիլիան արդեն զբաղվում էր մանկաբարձությամբ և բժշկությամբ։ Յոմանսի երկրորդ դուստրը՝ Շառլոտը, բուժքույր դառնալուն պես՝ 1890 թվականին միացել է ընտանիքին։

## Կարիերա
մինի|Հուշատախտա՝' նվիրված դոկտոր Ամելիա Յոմանսին
Որպես բժիշկ, Յոմանս և նրա դուստրը հաճախակի բուժում էին մարմնավաճառներին, անօթևան կանանց և այլոց, որոնք գտնվում էին տեղի բանտում։ Այս փորձը դրդել է Յոմանսին գրել գրքույկ, որտեղ Ամելիան պատմել է կանանց սեռական ճանապարհով փոխանցվող հիվանդությունների մասին։ Գրքույկը թողարկվել է *Woman's Christian Temperance Union* կողմից։

Յոմանսը 1896-1897 թվականներին զբաղեցրել է *Woman's Christian Temperance Union-ի* նահանգային նախագահի պաշտոնը։

## Հետագա կյանքը և մահ
Յոմանսի դուստրը՝ Շառլոտը, 1904 թվականին աշխատանքի է անցել Կալգարիում, Շառլոտի հետ միասին Կալգարի են տեղափոխվել Ամելիան և Լիլիանը։

Ամելիա Յոմենսը մահացել է 1913 թվականի ապրիլի 22-ին Կալգարիում։

## Ծանոթագրություններ

Կատեգորիա:Կանադացի բժշկուհիներ
Կատեգորիա:Կանադացի ֆեմինիստներ
Մալանդա

**Մալանդա** (), քաղաք, որը գտնվում է ավստրալիական Քվինսլենդ նահանգի հյուսիս-արևելյան մասում։ Քաղաքի բնակչությունը 2011 թվականի տվյալներով կազմում է 2052 մարդ։ Քաղաքը գտնվում է Թեյբլենդս շրջանի կազմում, որի բնակչությունը կազմում է 45.300 մարդ (2008 թվականի տվյալներով)։

## Աշխարհագրություն
Մալանդան գտնվում է ծովի մակարդակից 732 մ բարձրության վրա։ Քաղաքը գտնվում է Ատերտոնից 20 կմ, Քերնսից` 73 կմ, իսկ Բրիսբենից` 1889 կմ հեռավորության վրա։

## Պատմություն
Մինչև եվրոպացիների գալը Մալանդայի տարածքի կեսը բնակեցված է եղել Նգաջաջիներով։ 1886 թվականին որոշում է կայացվել այդ շրջանում երկաթուղային կայարանի կառուցման մասին։ Հաջորդ վեց տարիների ընթացքում կառուցվել է մոտ 3412 կմ (2120 մղոն) երկաթուղային ճանապարհ։ Միայն 1911 թվականին երկաթուղային ճանապարհը հասել է Մալանդա։ Երկաթգիծը փակվել է 1964 թվականին։

1908 թվականին Ջեյմս Ինգլիշը (ավելի ուշ աշխատել է Մալանդայի հյուրանոցում և եղել է Չարլզ Ինգլիշի հայրը) և Ջեյմս Էմերսոնը եկել են այս շրջան։ Անգլիացիներն իրենց հետ բերել են խոշոր եղջերավոր անասուններ Կիամիից և Նոր Հարավային Ուելս նահանգի Ռիչմոնդ գետի մոտակա շրջաններից։ Էմերսոնը նախիր ուներ, որը բաղկացած էր 1026 խոշոր եղջերավոր անասուններից, որոնք նա բերում էր Լիսմոր քաղաքից, բայց 16 ամիս դժվար ճանապարհից մինչև Մալանդա հասել են նրանցից ընդամենը 560-ը։

1910 թվականին Ջոն Փրինսը Մալանդայում հիմնել է անտառահատարան։ Հենց այդ սղոցամեքենաների օգնությամբ պատրաստվել են Մալանդայի հյուրանոցի տախտակները (կառուցվել է 1911 թվականին)։ Առաջին փոստատար բաժանմունքները կառուցվել են 1912 թվականի հունվարին։

Քաղաքի հյուսիսային մուտքն անցնում է Մալանդա ջրվեժով։ «Մալանդա» անվանումը, համաձայն մի քանի աղբյուրների, գալիս է տեղացի բնիկների բառից, որը նշանակում է ջրվեժ։

1990 թվականին բացվել է քաղաքային գրադարան և կենցաղային սպասարկման կենտրոն։

## Ծանոթագրություններ

Կատեգորիա:Ավստրալիայի քաղաքներ
Միլլա Միլլա

**Միլլա Միլլա** (), քաղաք, որը գտնվում է ավստրալիական Քվինսլենդ նահանգի հյուսիս-արևելյան մասում։ Քաղաքի բնակչությունը 2011 թվականի տվյալներով կազմում է 598 մարդ։ Քաղաքը գտնվում է Թեյբլենդս շրջանի կազմում, որի բնակչությունը կազմում է 45.300 մարդ (2008 թվականի տվյալներով)։

## Աշխարհագրություն
Միլլա Միլլան գտնվում է ծովի մակարդակից 830 մ բարձրության վրա, Ատերտոն սարահարթում։ Քաղաքը գտնվում է Ինեսֆեյլից 60 կմ դեպի արևմուտք, Մալանդայից` 24 կմ և Քերնսից` 106 կմ հարավ։

## Պատմություն
Ապագա քաղաքի տարածքում սկզբում ապրում էին Դիրբալները։ Առաջին փոստատար բաժանմունքը բացվել է 1919 թվականին։

1930 թվականի մայիսի 1-ին Ջեյմս Կեննին քաղաքում բացել է կարագի արտադրամաս։ Ջեյմսը եղել է Քվինսլենդ նահանգի օրենսդրական խորհրդի անդամ։

Պետական գրադարանը քաղաքում առաջին անգամ բացվել է 2002 թվականին։

## Ծանոթագրություններ

## Արտաքին հղումներ

Կատեգորիա:Ավստրալիայի քաղաքներ
Հմտության խաղ

thumb|Նարդին հմտության խաղ է: Ռազմավարությունը կարող է խաղացողներին առավելություն տալ, բայց հավանականության տարր ևս կա:

**Հմտության խաղ** կամ արագ կողմնորոշվելու խաղ, որի ելքը որոշվել է առավելապես մտավոր կամ ֆիզիկական հմտությամբ, քան հավանականությամբ։

Մել այլ, հավանականության խաղ, որտեղ ելքը խորապես կախված է որոշ պատահականությամբ ընտրված միջոցներից, ինչպես օրինակ՝ զառը (), պտտվող հոլերը (), խաղաքարտերը (), պտտվող անիվները () կամ տարայից հանվող համարակալված գնդակները ():

Մինչդեռ հավանականության խաղը  կարող է ունենալ հմտության տարրեր. հավանականությունը ընդհանուր առմամբ ավելի մեծ դեր է խաղում ելքը որոշելիս։ Հմտության խաղը նույնպես կարող է ունենալ հավանականության տարրեր, բայց հմտությունը ավելի մեծ դեր է խաղում ելքը որոշելիս։

Մի քանի հաճախակի խաղացվող հմտության խաղերից են՝ հավաքագրական խաղաքարտերը (), համաձայնության կամուրջը (), նարդին () և մահջոնգը ():

Այնուամենայնիվ, հմտության խաղերի մեծ մասը իր մեջ պարունակում  է հավանականության աստիճան՝ միջավայրի բնական լինելու պատճառով, հավանականության միջոցների, (ինչպես օրինակ՝ զառը, խաղաքարտերը կամ մետաղադրամներով գիր ու ղուշ գցելը ()) կամ թերի տեղեկատվությունից գուշակելու պատճառով։ Որոշ խաղեր, որոնցում հմտությունը մոլախաղով զբաղվելու բաղադրիչ մասն է և ռազմավարությունը, ինչպես օրինակ՝ պոկերը (), կարող է ներառել այնպիսի միջոցների կիրառում, ինչպիսիք են մաթեմատիկական հավանականության և խաղի գաղափարը, մոլորեցումը և այլ հոգեբանական պատերազմների ձևեր։

## Իրավական նշանակություն
Հավանականության և հմտության միջև տարբերությունն ունի իրավական նշանակություն այն երկրներում, որտեղ հավանականության խաղերին այլ կերպ են վերաբերվում, քան հմտության։ Իրավական տարբերությունը հաճախ պարզ չէ և շատ է տարբերվում մեկ արդարադատությունից մյուսը։

Մի շարք երկրներում, ինչպես Գերմանիան, արդյոք խաղը համարվում է հմտություն, կապված է օրինականության հետ և հաշվի է առնվում, խաղադրույք արվում է  խաղի ելքի ժամանակ թե ոչ, ըստ այդմ համարվում է մոլախաղ։ Օրինակ՝ պոկերը համարվում է օրինականորեն հավանականության խաղ Գերմանիայում, (այսպիսով, միայն թուլատրված է խաղատներում), մինչդեռ սկատի մրցախաղը համարվում է հմտության խաղ և թույլատրվում են մրցույթները գումարային նվերներով։ Ավելին, պոկերը Նյու Յորքի () դատավորի կողմից պաշտոնապես հայտարարվել է ավելի շատ հմտության, քան հավանականության խաղ։

## Տես նաև
* Հավանականության խաղ ()
* Հիշողության սպորտ ()

## Ծանոթագրություններ

Կատեգորիա:Գլուխկոտրուկներ
Կատեգորիա:Խաղաձևեր
Կատեգորիա:Հմտություններ
Կատեգորիա:Սեղանի խաղեր
Լուիջի Ադեմոլո

**Լուիջի Ադեմոլո** (, ), իտալացի նկարիչ։
[thumb|''[Ուխտի տապանակի տեղափոխումը, Պիտտի, 1816]]

## Կենսագրություն
Ծնվել է Միլանում։ Սովորել է Բրերա ակադեմիայում, որտեղ նրան դասավանդել են Ջուլիո Տրաբալեսին, Ջոգոնդո Ալբերտոլին և Ջուզեպպե Պիերմարինին։ Նա լքել է Միլանը 1783 թվականին և ճանապարհորդել և աշխատել է Հռոմում և Ֆլորենցիայում։ 1792 թվականին ամուսնացել է Մարգարետ Չիմբալի Ֆերրարայի հետ Հռոմում և ունեցել է մի քանի երեխա։ Ադեմոլոն հիմնականում նկարում էր որմնանկարներ աստվածաշնչյան տեսարաններով՝ Հին և Նոր կտակարաններից։ 1789 թվականին նա նշանակվել է Ֆլորենցիայի գեղարվեստի ակադեմիայի պրոֆեսոր։ Նա նկարում էր թատրոններում, այդ թվում` զբաղվում էր վարագույրների ձևավորմամբ։ Մասնակցել է Պիտտիի Ռոյալ եկեղեցու որմնանկարների աշխատանքներին, ինչպես նաև` պատկերազարդել է Սանտիցիմա Անունցիատայի և Սանտ Ամբրոջոյի Եկեղեցիները։ Սիեննայում որմնանկարներ է նկարել Վենտուրի Գալերանի և Սեգարդի պալատներում։

Մահացել է Ֆլորենցիայում, 1849 թվականին։

Նրա որդին` Ագոստինո Ադեմոլոն, վեպերի, այդ թվում՝ «Մարիետա դի Ռիչի» վեպի հեղինակն է։ Նրա զարմիկը` Կարլո Ադեմոլոն, պատմական և մարտական տեսարանների նկարիչ էր։

## Ծանոթագրություններ

## Արտաքին հղումներ
* G. Mellini, Opening for Louis Ademollo, in "Art Illustrated", 57, 1974
* Bolaffi Encyclopedic Dictionary of painters and engravers Italian eleventh to the twentieth century, vol. I, Turin 1972
* P. Bucarelli, voice Ademollo, Louis, in the Biographical Dictionary of Italian, 1, Rome 1960
* E. Lavagnino, Modern art from the neo-classical to contemporary, I, Turin 1956

Կատեգորիա:Իտալացի նկարիչներ
Ագոստինո Ալյո

**Ագոստինո Ալյո** (, ), իտալացի նկարիչ, պատկերազարդող և փորագրող։

## Կենսագրություն
Ծնվել է Կրեմոնայում։ Սկզբնապես սովորել է Բրերա ակադեմիայում` Գիոկոնդո Ալբերտոլի մոտ, հետո ճամփորդել է Հռոմ, որպեսզի սովորի Կամպովեչիո Մանտովանոյի մոտ։ 1803 թվականին մեկնել է Անգլիա` օգնելու հայտնի ճարտարապետ Վիլյամ Վիլկինսին ստեղծելու *Մագնա Գրաեսիայի հնությունները* աշխատանքը, որը հրապարակվել է 1807 թվականին։ Երկար տարիներ Ալյոն զբաղված է եղել թատրոնների, եկեղեցիների և գյուղական առանձնատների ձևավորմամբ ինչպես Անգլիայում, այնպես էլ՝ Իռլանդիայում։ 1819 թվականին նա Ջովանի Բատիստա Կոմոլիի հետ նկարել է ընդարձակ որմնանկարներ Լոնդոնի Սուրբ Մարի Մորֆիլդս կաթոլիկ եկեղեցում։ 1820-1830 թվականներին նա հրապարակել է գրքեր արվեստի մասին, այդ թվում՝ *Friezes drawn from the Antique* և *Antiquities of Mexico* գրքերը, որոնք պատկերազարդված են ավելի քան 1000 պնակներով։ Նա նաև նկարել է Վիկտորյա թագուհու դիմանկարը, որը փորագրվել է։

Ժամանակակից Կրեմոնայում նկարչի անունով փողոց է անվանակոչվել։

## Ծանոթագրություններ

## Աղբյուրներ
 
: 
: 
: 
: 
: 
: 

## Արտաքին հղումներ
* 

Կատեգորիա:Իտալացի նկարիչներ
Կատեգորիա:Իտալացի վիմագիրներ
Կատեգորիա:Իտալացի փորագրիչներ
Ռենդի Գարդներ (ռեկորդակիր)

**Ռենդի Գարդներ** (, ), Կալիֆոռնիա նահանգի Սան Դիեգոյի միջնակարգ դպրոցի աշակերտ, որը 1964 թվականին՝ 17 տարեկան հասակում, ռեկորդ է սահմանել՝ որպես ամենաերկար ժամանակ չքնած մարդ։ Գարդները չի քնել 11 օր և 25 րոպե (264,4 ժամ)՝ գերազանցելով անքնության նախորդ ռեկորդը՝ 260 ժամ (դիջեյ Թոմ Ռաունդսի կողմից Հոնոլուլուում)։

Ռեկորդը կատարվել է Սթենֆորդի համալսարանի երազատեսության գործընթացի հետազոտող դոկտոր Վիլյամ Դեմենտի ղեկավարությամբ։ Ռեկորդակրի առողջությանը հետևել է փոխգնդապետ (Lt.Cmdr.) Ջոն Ռոսը։ Այս գիտափորձը լայն ճանաչում է ձեռք բերել համապատասխան հետազոտողների ընկերակցության շրջանում՝ կապված մարդուն երկարատև քնից զրկելու և բժշկական փաստաթղթերով մանրամասն հիմնավորման հետ։

## Ազդեցություն առողջության վրա
Հաճախ պնդում են՝ Գարդների փորձը ցույց է տալիս, որ երկարատև քնից զրկելը շատ փոքր ազդեցություն ունի, նման է տրամադրության փոփոխության, որը կարող է կապված լինել նաև հոգնածության հետ։ Այս հիմնական դրույթը նույնպես բխում է Դեմենտի այն հայտարարությունից, որ գիտափորձի տասներորդ օրը Գարդները, անկախ ամեն ինչից, այնպիսի վիճակում էր, որ կարող էր նրան հաղթել փինբոլի ժամանակ։

Սակայն փոխգնդապետ Ջոն Ռոսը, որը վերահսկում էր նրա առողջական վիճակը, հայտնել է քնից զրկելու շրջանում մտավոր ունակությունների և վարքի լուրջ փոփոխության մասին, որը ներառում է ճնշվածություն, կենտրոնացման և կարճաժամկետ հիշողության, պարանոյայի ու հալյուցինացիայի խնդիրներ։ Չորրորդ օրը Գարդներն իրեն ներկայացնում էր իբրև ամերիկյան ֆուտբոլի «Rose Bowl» ամենամյա խաղի մասնակից Փոլ Լոու։ Վերջին օրը, երբ նրան խնդրել են 100-ից հաջորդաբար հանել 7, նա կանգ է առել 65-ի վրա։ Երբ նրան հարցրել են՝ ինչու է դադարեցրել հաշիվը, նա հայտարարել է, որ մոռացել է՝ ինչ է անում հիմա։

Այդ նույն օրը Գարդները ներկա էր մամուլի ասուլիսին, որտեղ խոսել է հասկանալի կերպով և առանց կմկմալու, և, ընդհանուր առմամբ, հրաշալի տեսք է ունեցել։ 

## Ծանոթագրություններ

## Գրականություն
* *The Sleepwatchers*, Вильям К. Демент, Nychthemeron Press, 1996, ISBN 978-0-9649338-0-4
* «Как долго может бодрствовать человек?», Scientific American, 25 Mar 2002

## Արտաքին հղումներ
* ''Ի՞նչ է քունը'' (BBC)
* Քնի բնույթը և դրա ազդեցությունը առողջության վրա
* Տեղեկատվություն Ռենդի Գարդների մասին (2006)

Կատեգորիա:Քուն
Կատեգորիա:Ապրող անձինք
Կատեգորիա:Ռեկորդակիրներ
Լևոն Հակոբյան (քիքբոքսեր)

**Լևոն (Լենդրուշ) Հակոբի Հակոբյան** (), հայ քիքբոքսեր, kick-thai բռնցքամարտիկ։ Հանդես է գալիս Բելգիայի դրոշի ներքո, իսկ 2019 թվականից արդեն Հայաստանի դրոշի ներքո ու անցկացրել է մեկ մենամարտ, որում հաղթել է։

## Կենսագրություն
Ծնվել է 1987 թվականի հւլիսի 24-ին Արմավիրի մարզի էջմիածին քաղաքում։ 1994-2000 թվականներին հաճախել է Էջմիածնի Գրիգոր Նարեկացու անվան թիվ 2-րդ միջնակարգ դպրոցը, ապա 2000 թվականին բնակություն է հաստատել Բելգիայի Մեխելեն քաղաքում՝ ավարտելով տեղի միջնակարգ դպրոցը։ Լևոն Հակոբյանը փոքր տարիքից սիրել է զբաղվել սպորտով և հաճախել է տարբեր սպորտային խմբակների` ըմբշամարտ, տեկվանդո, քիքբոքսինգ։ 2000 թվականից Բելգիայում սկսել է զբաղվել kick-thai բոքսինգով։ Նույն թվականին դարձել է BKBM0 ֆեդերացիայի անդամ ներկայացնելով` HTK ակումբը։ Մասնակցել է բազմաթիվ մրցաշարերի` գրանցելով մի շարք հաղթանակներ։ 2006 թվականի հոկտեմբերի 15-ին դարձել է VLAAMS չեմպիոն (70 կգ քաշային կարգում)։ Այս մրցարշարի ընթացքում Լևոն Հակոբյանը նվաճել է VLAAMS չեմպիոնական գոտին։ 2008 թվականի հուլիսի 7-ին մասնակցել է Բելգիայում կայացած մրցաշարին, դարձել է Բելգիայի չեմպիոն K-1 Rules 72 կգ քաշային կարգում։ Նույն թվականի հուլիսի 13-ին մասնակցել է Հոլանդիայի Ռոտերդամ քաղաքում կայացած *Risque* ակումբի կողմից կազմակերպված մրցաշարին, հասել է մինչև եզրափակիչ։  2010-2018 թվականներին Լևոն Հակոբյանը սկսել է իր մարզչական կարիերան ղեկավարելով *The Warriors* ակումբը և կազմակերպել է մի շարք մրցաշարեր։ 2019 թվականին Լևոն Հակոբյանը առաջարկ է ստացել մասնակցել Հայաստանում կայանալիք *Mix Fight 44* մրացաշարին։

Լևոն Հակոբյանը այժմ ունի 46 մենամարտ, 38 հաղթանակ, 2 ոչ ոքի, 17 նոկաուդ։ Լևոն Հակոբյանը ամուսնացած է և ունի երկու երեխա։

## Գործունեություն
2020 թվականին Լևոն Հակոբյանը առաջարկ է ստացել *Multi fight* ակումբից և ակումբի հետ կնքել է պայմանագիր` դառնալով *Multi fight* ակումբի մարզիկ։ 2021 թվականից *Multi fight* ակումբում զբաղեցրել է մարտերի կազմակերպչի    եվ ակումբի մենեջերի պաշտոնը։ 2022 թվականի մարտի 5ին *Multi fight* ակումբի նախագահ ՝ Ռոբերտ Ղազանչյանի գլխավորությամբ կազմակերպել է  տարածաշրջանում բացառիկ  համարվող  MFC 1 միջազգային մրցաշարը։ Լեվոն Հակոբյանի ջանքերով մրցաշարին մասնակցել են աշխարահռչակ հայ մարզիկներ,որոնցից շատերը առաջին անգամ էին հանդես գալիս իրենց հայրենիքում,մրցաշարին մասնակցել են նաև այլազգի մարզիկներ։ 2022 թվականի մայիսի 15-ին, Ռուսաստանի դաշնության Սամարա քաղաքում ,MFC  նախագահ ՝Ռոբերտ Ղազանչյանի  ,OFC նախագահ ՝Գուրիանով Ալեքսանդրի գլխավորությամբ ,երկու ակումբների համագործակցության արդյունքում  տեղի կունենա համաշխարհային մասշտաբով մեգա շոու մրացաշար։Մրցաշարի ընթացքում կլինեն MMA եվ K-1 ոլորտի մարտեր։Մրցաշարի կազմակերպիչներ՝ MFC մարտերի կազմակերպիչ,ակումբի մենջեր՝Լեվոն Հակոբյան ,OFC մարտերի կազմակերպիչ՝ Արտյոմ   Կուտեպով։

## Մարտեր

## Ծանոթագրություններ

## Արտաքին հղումներ
* message.axkickboxing.com
* ts-parfum.ru 
* kickboxingz.com 
* [Http://www.levonhakobyan.com/ Levon Hakobyan] 

Կատեգորիա:Հայ քիքբռնցքամարտիկներ
Դե մինիմիս

**De minimis non curat lex** (*«դե մինիմիս նոն կուրատ լեքս»*, լատիներենից թարգմանաբար՝ «օրենքը մանրուքներով հետաքրքրված չէ»), Հայաստանի Հանրապետության օրենսդրությունում մեկնաբանվում է որպես **նվազագույն թույլատրելի չափ**, իրավական դոկտրին, համաձայն որի մանրուքներն անիմաստ է հաշվի առնել իրավական կարգավորման գործընթացքում։ «Օրենքը մանրուքներով չի շարժվում» սկզբունքի տրամաբանությունից ելնելով շատ արդարադատական ատյաններ հրաժարվում են դատական քննության առնել ողջամտորեն ոչ այնքան էական համարվող (մանրուքներ պարունակող) հայցապահանջները։ Շվեդիայի թագուհի Քրիստինա I-ը այս սկզբունքը համատեղում էր *aquila non capit muscās* («արծիվը ճանճ չի որսում») լատինական ասացվածքի հետ։

«Դե մինիմիս» դոկտրինը առաջին անգամ իրավունքի պատմությանը հայտնի է դառնում 15-րդ դարում։ Տարբեր համատեքստերում այս եզրույթը կարող է ստանալ տարբեր նեղ մասնագիտացված իմաստավորումներ (ինչպես ցույց է տրված ստորև), մինչդեռ «de minimis non curat lex»-ն իր ելակետային իմաստով կոչված է սահմանելու նվազագույն թույլատրելի չափը։

## Կիրառումը տարբեր հարթություններում
### Հարկային իրավունք
Նվազագույն թույլատրելի չափի սահմանազատումը բավականին կարևոր նշանակություն ունի հարկային մի շարք իրավահարաբերություններում։ Օրինակ՝ համաձայն Ամերիկայի Միացյալ Նահանգների հարկային օրենսդրության և կանոնների, «de minimis non curat lex» դոկտրինով կարգավորվում է փոքր քանակությամբ շուկայական զեղչերի կիրառությունը։ Ըստ հարկային ոլորտի գործարար շրջանառության սովորույթների և կանոնների, եթե պարտատոմսը գնվել է ցածր շուկայական զեղչով (անվանական արժեքի 0.25%-ից պակաս գումարով), ապա շուկայական զեղչը համարվում է զրոյական։ Եթե շուկայական զեղչը պակաս է նվազագույն սահմանային չափից (դե մինիմիսից), պարտատոմսերի զեղչը առավելապես դիտարկվում է տնօրինման կամ մարման փոխարեն կապիտալ շահույթ, այլ ոչ թե սովորական եկամուտ։

Կանոնը կարող է կիրառվել նաև աշխատանքային որոշ հարաբերություններում։ Դիցուք, Ներքին եկամուտների ծառայության հաշվին աշխատողի ձեռքբերած օգուտի մասին վերադասությանը տեղյակ պահելու անհրաժեշտություն չի առաջացնում, եթե այդ օգուտը այնքան չնչին է, որ դրա մասին զեկուցելը ուղղակի անիմաստ է կամ նախատեսված կարգապահական պատասխանատվությունը տվյալ պարագայում վարչականորեն անիրագործելի կարող է լինել։ Օրինակ՝ աշխատակցի կողմից ընկերության պատճենահանման սարքի միջոցով անձնական փաստաթղթերի պատճենահանումը։

## Ծանոթագրություններ

Կատեգորիա:Իրավական դոկտրիններ և սկզբունքներ
Կատեգորիա:Լատիներեն բառեր և արտահայտություններ
Կատեգորիա:Հեղինակային իրավունք
Կատեգորիա:Հռոմեական իրավունքի եզրույթներ
Աուտիզմի կեղծ մարգարեներ

**Աուտիզմի կեղծ մարգարեներ** (), 2008 թվականին ստեղծված գիրք, որի հեղինակն է պատվաստումների փորձագետ և Ֆիլադելֆիայի մանկական հիվանդանոցի վարակաբանության բաժնի ղեկավար Պոլ Օֆֆիտը։

Հեղինակը հետաքննում և քննադատական  վերլուծության է ենթարկվում սկանդալային հիպոթեզը, ըստ որի իբր թե կապ գոյութուն ունի աուտիզմի և երեխաների պատվաստման միջև։

## Բովանդակություն
Օֆֆիտը նկարագրում է, թե ինչով են պայմանավորված եղել MMR պատվաստման և թիոմերսալ այլ պատվաստումների կոմպոնենտների կապի մասին առաջին հայտարարութուները, ինչպես են զարգացել իրադարձությունները հետագայում, ինչպես նաև` հաջորդող գիտական հետազոտությունները, որոնք չեն հաստատել կապը հիվանդության և պատվաստումների միջև։

## Արձագանք
Գիրքը հետաքրքրություն է առաջացրել Օֆֆիտի անձի հանդեպ, դրա մասին մեծ հրապարակումներ են եղել Newsweek և *The Philadelphia Inquirer* պարբերականներում։   *New York Post-ը* դրական գնահատական է տվել հեղինակի աշխատանքին. «Հնարավոր է, ԱՄՆ-ում պատվաստումների ամենահամարձակ և առաջնակարգ մասնագետը` Օֆֆիտը ստիպված է զգուշանալ իր և իր հարազատների կյանքի համար»։ *The Wall Street Journal* պարբերականը գիրքն անվանել է «անգին ժամանակագրությունը, որը բացահատում է որոշները այն բազմաթիվ մեթոդներից, որոնց օգնությամբ շահագործվում է ծնողների թուլությունը, որոնք անհանգստանում են իրենց երեխաների համար»։

## Ծանոթագրություններ

Կատեգորիա:2008 ոչ գեղարվեստական գրքեր
Կատեգորիա:Աուտիզմ
Ավոկադոյի յուղ

**Ավոկադոյի յուղ**, բուսական յուղ, ստանում են ավոկադոյի (**) պտղամսից և ոչ՝ կորիզից։ Օգտագործվում է սննդի մեջ։ Կիրառվում է կոսմետիկայի պատրաստման ժամանակ, դեղագործության մեջ։

Արտաքինից կանաչավուն կամ փայլուն զմրուխտ կանաչ գույնի է։ Գույնը պայմանավորված է քլորոֆիլների և կարոտինոիդների բարձր պարունակությամբ։

Ունի ավոկադոյի պտղի թույլ համ։ Որոշ տեսակներ ունենում են սնկի համ։ Լույսի ազդեցությամբ անմիջապես շագանակագույն երանգ է ստանում։ Զտելուց հետո ավոկադոյի յուղը հաճախ ստանում է բաց դեղին գույն։ Այն կրկնակի զտման միջոցով հնարավորինս սպիտակեցվում է, ստացվում է անհոտ յուղ կոսմետիկ նպատակներով օգտագործելու համար։

## Պատրաստում
Յուղի պատրաստման համար ընտրում են հասուն պտուղները, որից հետո միջուկը առանձնացնում են կեղևից և կորիզից, քամում են սառը ճզմմամբ։ Այնուհետև ցենտրիֆուգի օգնությամբ յուղը առանձնացնում են քուսպից և պոմպի միջոցով հեղուկը լցնում են, որպես կանոն, չժանգոտող պողպատից պատրաստված տարաների մեջ։

## Կիրառություն
### Կոսմետիկայում
Ավոկադոյի յուղը որպես մաշկի վերականգնման միջոց ակտիվորեն կիրառվում է կոսմետոլոգիայում, ինչպես նաև, ավոկուտինի պարունակության շնորհիվ, կիրառվում է յուղոտ սեբորեայի և ակնեի բուժման համար։ Ավոկադոյի յուղի կազմը նման է առողջ մաշկի պաշտպանիչ շերտի կազմին, նրանում առկա են ֆիտոստերոլներ և վիտամին E, օգնում է վերականգնել էպիդերմիսի բջիջները, իսկ Վիտամին A-ն նպաստում է մաշկի երիտասարդության պահպանմանը։ Ըստ միջազգային դասակարգման ունի հետևյալ անունները՝ *Persea Gratissima Oil,* *Butyl Avocadate* (ավոկուտին)։

### Սննդում
Ավոկադոյի յուղը այրման բարձր ջերմաստիճանի շնորհիվ, որը պայմանավորված է ցածր թթվայնությամբ, լավ միջոց է բարձր ջերմային մշակում պահանջող սննդատեսակներ պատրաստելու համար, ներառյալ ջեռոցում թխելը, խորովելը, թավայում տապակելը և այլն։ Ավոկադոյի յուղը լավ համադրվում է ձիթապտղի յուղի հետ, քանի որ ունի վերջինին համարժեք մոնոչհագեցած ճարպաթթուներ։

Ինչպես բոլոր յուղերը, այնպես էլ ավոկադոյի յուղը որքան ռաֆինացումը բարձր է, այնքան բարձր է այրման ջերմաստիճանը։

## Յուղերի հատկություններ և այրման կետ
Ստորև ներկայացված աղյուսակները հնարավորություն են տալիս տեսնել ավոկադոյի յուղի կազմությունը, հատկությունները և համեմատել այլ յուղերի հետ։

## Նշումներ

## Ծանոթագրություններ

## Գրականություն
* 

Կատեգորիա:Բուսական յուղեր
Կատեգորիա:Յուղեր
Բոբ Ուիլս

**Բոբ Ուիլս** (, ), ամերիկացի երաժիշտ, բենդ-լիդեր։ Եղել է  ոճի հիմնադիրներից մեկը։ Այդ ժանրի ծաղկման շրջանում՝ 1940-ական թվականներին, նրա «Wills and His Texas Playboys » խումբը ԱՄՆ-ում եղել է ամենահանրաճանաչ երաժշտական խումբը։

Բոբ Ուիլսը 1968 թվականին ընդգրկվել է Քանթրիի փառքի սրահում, իսկ 1999 թվականին՝ Ռոքնռոլի փառքի սրահում՝ «Վաղ ազդեցություն» կատեգորիայում։

Բոբ Ուիլսի և նրա «Texas Playboys» () խմբի կատարմամբ «Ida Red»-ը և «Take Me back To Tuisa» 2 երգերն ընդգրկվել են Ռոքնռոլի փառքի սրահի *500 Songs That Shaped Rock and Roll*-ի ցանկում։

## Սկավառակագրություն
* *Նայել «[[:en:Bob Wills#Select discography|Bob Wills § Select discography]]» անգլերեն բաժնում:*

## Ծանոթագրություններ

## Արտաքին հղումներ
* Բոբ Ուիլսը AllMusic կայքում
* Բոբ Ուիլս 
* Bob Wills and His Texas Playboys֊ի կենսագրությունը 
* Բոբ Ուիլսը Famous Texans կայքում
* 82(R) SCR 35 - Enrolled version - Bill Text

Կատեգորիա:20-րդ դարի ամերիկացի երաժիշտներ
Կատեգորիա:20-րդ դարի ամերիկացի երգիչներ
Կատեգորիա:«Գրեմմի» մրցանակի դափնեկիրներ
Կատեգորիա:Ամերիկացի դերասաններ
Կատեգորիա:Ամերիկացի երաժիշտներ
Կատեգորիա:Ամերիկացի երգահաններ
Կատեգորիա:Ամերիկացի երգիչներ
Կատեգորիա:Ամերիկացի ջութակահարներ
Կատեգորիա:Ամերիկացի սաքսաֆոնահարներ
Կատեգորիա:Թոքաբորբից մահացածներ
Մանիկուագան (լիճ-ջրամբար)

**Մանիկուագան** կամ **Մանիկուագանի ջրամբար** (), օղակաձև լիճ, որը գտնվում է Լավրենտյան բարձրավայրում` Կանադայի Քվեբեկ նահանգի կենտրոնական մասում։ Այն գտնվում է համանուն երկնաքարի խառնարանում, ունի 1942 կմ² տարածք և 137.9 կմ3 ծավալ։ Լճի կենտրոնում գտնվում է Ռենե-Լևասեր կղզին, որի վրա գտնվում է Բաբելոն լեռը (952 մ)։ Լիճը կղզու հետ միասին հստակ տեսանելի է տիեզերքից, այդ իսկ պատճառով նրան անվանում են նաև «Քվեբեկի աչք»։ 2007 թվականին Մանիկուագան լիճը առաջադրվել է CBC հեռուստաընկերության *Կանադայի յոթ հրաշքներ* մրցույթին։

## Հիդրոէլեկտրակայան
Լճի տարածքն ընդարձակվել է 1960-ականներին, երբ Հիդրո-Քվեբեկ () ընկերությունը կառուցել է ամբարտակների շարք (Մանիկ -1, Մանիկ -2 և այլն)՝ իրենց հիդրոէլեկտրակայաններով։ Ամբարտակների խումբը կոչվում է նաև Մանիկ-Ուտարդ կասկադ, քանի որ այն գտնվում է Մանիկուագան և Ռիվիեր-օզ-Ուտարդ գետերի վրա։ Մանիկուագան լիճը աշխատում է որպես հիդրավլիկ կուտակիչ։ Ձմռան ցրտին լճի մակարդակը իջնում է, քանի որ էլեկտրակայանների տուրբիններն անընդհատ աշխատում են նահանգի բնակիչներին ջեռուցելու համար։ Լճի ջրի մակարդակը իջնում է նաև Նոր Անգլիայի ամռան շոգ սեզոնին, քանի որ Հիդրո-Քվեբեկ ընկերությունը այդ սեզոնին էլեկտրաէներգիա է վաճառում ԱՄՆ-ին։


Պատկեր:Manicouagan Reservoir in winter by Sentinel-2.jpg|Խառնարանը ձմռանը՝ տիեզերքից
Պատկեր:Barrage Daniel-Johnson2 edited.jpg|Մանիկուագան ջրամբարի առաջին հիմնական ամբարտակն է


## Ծանոթագրություններ

## Արտաքին հղումներ
* 

Կատեգորիա:Լճեր այբբենական կարգով
Կատեգորիա:Հյուսիսային Ամերիկայի ջրային մարմիններ
Կատեգորիա:Կանադայի ջրամբարներ
Նեբրասկա-Լինքոլնի համալսարան

**Նեբրասկա-Լինքոլնի համալսարան** (այլ անուններ`  Նեբրասկա համալսարանը Լինքոլնում, Նեբրասկա, UNL կամ NU) ամերիկյան պետական հետազոտական համալսարան, գտնվում է Նեբրասկա նահանգի, Լինքոլն քաղաքում։ Նեբրասկա-Լինքոլնի համալսարանը, հանդիսանում է Նեբրասկա նահանգի համալսարանի համակարգում, գլխավոր կամպուս և ֆլագման, ինչպես նաև նահանգի ամենահին և ամենամեծ համալսարանն է։

## Պատմություն
thumb|Նեբրասկա - Լինքոլնի միություն|alt=|ձախից
Համալսարանը ստեղծվել է Նեբրասկայի օրենսդիր մարմնի կողմից 1869 թվականին, որպես Land-grant university 1862 թվականի Մորիլյան ակտով և Նեբրասկայի` ԱՄՆ նահանգի կարգավիճակ ստանալուց երկու տարի անց։ 20 - րդ դարի սկզբին համալսարանը սկսեց զգալիորեն ընդլայնվել, արևելյան դպրոցներից հրավիրել ուսուցիչներ` նորաստեղծ քոլեջում դասավանդելու և գյուղատնտեսական գիտությունների ոլորտում նորարարական հետազոտություններ կատարելու համար։ Բնապահպանական հետազոտությունների «Նեբրասկայի մեթոդը» կարճ ժամանակում զարգացել է այստեղ` հիմք դնելով 20 - րդ դարում տեսական էկոլոգիայի հետազոտությանը։ Համալսարանը գործում է որպես 8 քոլեջների միություն, որը տեղակայված է Լինքոլնի երկու համալսարանական քաղաքներում (կամպուսներում), ունի ավելի քան 100  շենք և գիտահետազոտական հաստատություններ։

## Կառուցվածք
*Գյուղատնտեսական գիտությունների և բնական պաշարների քոլեջ
*Ճարտարապետական քոլեջ
*Արվեստի և գիտության քոլեջ
*Բիզնեսի կառավարման քոլեջ
*Կրթության և հումանիտար գիտությունների քոլեջ
*Ճարտարագիտական քոլեջ
*Կերպարվեստի և թատերական արվեստի քոլեջ
*Լրագրության և զանգվածային հաղորդակցության քոլեջ
*Իրավաբանական քոլեջ

## Շրջանավարտներ

*Ռոբերտ Առնոլդ Ալբերտ
*Վիկտոր Անդերսոն
*Նենսի Կուբեր Անդրեասեն
*Ուորրեն Բաֆֆետ
*Ջորջ Ուելս Բիդլ
*Ռոլլա Կենտ Բիտտի
*Ջորջ Դերի
*Էլվին Սոնդերս Ջոնսոն
*Ջոն Տոդդ Զիմմեռ
*Բոբ Կերրի
*Ուելդոն Կիս
*Բրյուս Քոններ
*Դոնալդ Ջեյմս Կրամ
*Բրյուս Պերրի Քրենդոլլ
*Դերրիկ Նորման Լեմեր
*Մետտ Լինդլենդ
*Չարլզ Էդվարդ Մագուն
*Ադամ Մակմալլեն
*Նորման Մալկոլմ
*Քեվին Մեյեր
*Բեն Նելսոն
*Ռոսկո Պաունդ
*Ջոն Պերշինգ
*Ռեբեկա Ռիչարդս - Կորտում
*Չարլզ Տոն
*Արթուր Ուիվեր
*Քարլիս Ուիլմանիս
*Ուիլյամ Լինն Ուեստերման
*Ջեյ Ֆորրեստեր
*Ալան Խիգեր
*Ռիչարդ Ուելսի Խեմմինգ
*Քորնելիուս Լոտտ Շիր
*Էդիտ Էբբորտ
*Հեյզել Էյբել
*Ռոլլինգ Ադամս Էմերսոն

## Ծանոթագրություններ

Կատեգորիա:1869 հիմնադրումներ
Կատեգորիա:1869 հիմնադրումներ ԱՄՆ-ում
Կատեգորիա:ԱՄՆ-ի համալսարաններ
Կատեգորիա:Ամերիկյան համալսարանների ասոցիացիա
Կատեգորիա:Նեբրասկա
Էժենիո Անյենի

**Էժենիո Անյենի** (, ), իտալացի նկարիչ, որը հիմնականում նկարել է պատմական կտավներ։

## Կենսագրություն
1833 թվականից Հռոմում սկսել է աշխատել նկարիչներ Էրզոկեի և Բերետտա Բերգամոցու հետ, սովորել է Հռոմում, Ֆրանչեսկո Կոկետտիի հետ։ 1847 թվականին նա օգնել է ձևավորել է Քուիրինալյան պալատի գահասենյակը որմնանկարներով։ Նա նաև որմնանկարներ է նկարել Պորտա Պիայի Վիլլա Տորլոնիա առանձնատանը։ Սուրբ Վիկենզիո դի Պաուլայի կյանքից դրվագներ է նկարել Մոնտեչիտորիոյի եղեղեցում։ Անյենին միացել է ինսուրգեցիային, որին հաջորդել է կարճատև Հռոմեական Հանրապետությունը 1849 թվականին։

Երբ պապական կառավարությունը վերականգնվել է, Այնենին ստիպված է եղել փախչել, նախ մեկնել է Սավոնա, հետո` Ջենովա, այնուհետև` Ֆլորենցիա, Փարիզ և վերջապես` Լոնդոն, որտեղ նա դիցաբանական թեմաներով պատկերազարդել է թագուհու Օթյակը Կովենտ գարդեն արքունական թատրոնում, ինչպես նաև` Բուքինգհեմյան պալատում։ 1859-1866 թվականներին նա վերադարձել է Իտալիա` միանալու Գարիբալդինիին` Իտալիայի անկախության և միավորման պահանջով։ Ապա նա վերադարձել է Ֆլորենցիա և վերջապես Հռոմ` 1870-1871 թվականներին։

Հռոմում նա Պիոս 9-րդ պապիի կողմից նշանակվել է քաղացիական պահակախմբի ղեկավար։ Պապական ուժերի` Իտալական միություն ներխուժելուց հետո նա շարունակել է աշխատել Հռոմում։ Նա նկարել է *Մեծ ֆլորենցիացիների բողոքող ոգիները օտարերկրյա արշավանքների դեմ* կտավը Թուրինի քաղաքային թանգարանում։

## Ծանոթագրություններ

Կատեգորիա:Իտալացի նկարիչներ
Օգյուստ Դյուպեն

**Օգյուստ Դյուպեն** (), գրական կերպար, որը ստեղծվել է ամերիկացի հայտնի գրող Էդգար Ալան Պոյի կողմից։ Դյուպենը ներկայացվում է որպես խելացի խուզարկու, ով բացահայտում է ամենաբարդ առեղծվածներն ու հանցագործությունները։ Դյուպենը հայտնվում է երեք պատմվածքում ՝ «Սպանություն Մորգ փողոցում», «Մարի Ռոջերի առեղծվածը» և «Գողացված նամակը»։

## Դյուպենի անձը
Խուզարկուն` Դուպինի մասնագիտությունը չէ։ Նա պարզապես կարդում է տարբեր թերթեր, եզրակացություններ է կաարում և սկսում է գործել՝ երբեմն խորհրդակցելով ոստիկանության հետ։ Հերոսի հիմնական զենքը նրա միտքն ու ինտելեկտն է, որի օգնությամբ Դյուպեն բացահայտում է դժվար հանելուկներ, որոնք ոստիկանությունը համարում է անլուծելի։ «Սպանություն Մորգ փողոցում» պատմվածքում Դյուպենը հետաքննում է այնպիսի հանցագործություն, որը ոստիկանությունը համարել է ամենաբարդ հանցագործությունը, բայց խելքի և փաստերի օգնությամբ Դյուպենը կռահում է, որ երկու կանանց մարդասպանը օրանգուտան է, ինչը հետագայում հաստատվում է։ «Գողացված նամակը» պատմվածքում Դուպենին հաջողվում է պարզել, թե որտեղ է գողացված նամակը, օգտագործելով տրամաբանական մտածողությունը։

### Դյուպենի մեթոդը
Պոն նկարագրել է Դուպինի մեթոդը,  որն օգտագործում է տրամաբանական դատողություններ, թղթախաղ խաղացողի օրինակով. «Ստացված տեղեկատվության ծավալը կայանում է ոչ այնքան եզրակացությունների արժանահավատության մեջ, որքան դիտարկման ճշտության մեջ»։ Պատմվածքի մեջ առկա է մի տեսարան, որտեղ Դյուպենին հաջողվում է իմանալ, թե ինչի մասին է մտածել այդ պահին պատմողը ՝ հիմնվելով ասոցիատիվ շարքի վրա։ Հետագայում նրա կողմից այդ մեթոդը կօգտագործվի հանցագործության քննության մեջ։

Այս մեթոդը շեշտում է ընթերցանության և գրավոր խոսքի կարևորությունը։ Կյուվեի հեղինակած թերթի հոդվածից (հավանաբար նկատի ուներ ֆրանսիացի կենդանաբան Ժորժ Կուվերը) Դյուպեն տեղեկություններ է ստանում օրանգուտանների մասին։ Այսպիսով, ընթերցողն ինքն է նաև մասնակցում հետաքննությանը՝ ինքնուրույն ընթերցման գործընթացում բանալիներ փնտրելով։

## Տեղ գրականության մեջ
«Սպանությունը Մորգփողոցում» պատմվածքը համարվում է դետեկտիվ ժանրում համաշխարհային գրականության առաջին գործը, ուստի Օգոստին Դյուպենն առաջին գրական խուզարկուն է, որին հաջորդում են շատ այլ հայտնի գրական խուզարկուներ՝ Շերլոք Հոլմսը, Էրքյուլ Պուարոն, Միսս Մարփլը, Հայր Բրաունը, Կոմիսար Մեգրեն և այլն։ Ընդ որում, նրանցից ոմանք, օրինակ ՝ Հոլմսը և Պուարոն, ստեղծվել են Պոյի պատմվածքների որոշ տեխնիկայի օգտագործման միջոցով։

«Ալ կարմիր գույներով էտյուդը»-ում Հոլմսը հակաճառում է Վաթսոնին, որը նրան համեմատում է Դյուպինի հետ։

## Ծանոթագրություններ

## Գրականություն
* 
* Harrowitz discusses Dupin’s method in the light of Charles Sanders Peirce’s logic of making good guesses or abductive reasoning.
* 
* 
https://ru.wikipedia.org/w/index.php?title=Огюст_Дюпен&stable=1

Կատեգորիա:Գրական կերպարներ
Կատեգորիա:Հորինված ֆրանսիացիներ
Բրիթանի Քարեն

**Բրիթանի Քարեն** (, ), ամերիկացի դերասանուհի։ Առավել հայտնի է «Միջին տարիքի տղամարդիկ» (Լյուսի Թրենելի) «Սոցիոպատ» (Ֆիբի Դեյլի) հեռուստասերիալների դերերով։

## Կյանք և կարիերա
Քարենը ծնվել է Ուեյմուտում՝ Մասաչուսեթս նահանգում, սակայն նաև ապրել է այդ նահանգի այլ շրջաններում, այդ թվում՝ Էյվոնում, Մարստոնս Միլեյում, Հայեմեում և Քեյփ-Քոդում։ Երեխա ժամանակվանից նա մասնակցել է ներկայացումներին, հաճախել է բալետի, ջազի, չեչոտկայի և ջութակի, ինչպես նաև մասնակցություն է ունեցել ամառային թատրոնում։

2001 թվականին տասնմեկ տարեկան հասակում կայացել է նրա դերասանական առաջնաելույթը էկրանին՝ «Խելագար հեռուստատեսություն» սկետչ-շոուի էպիզոդներից մեկում։ Նա  հյուրի դերեր է ունեցել «Դրեյք և Ջոշ», «Ամեն ինչ թիփ թոփ կամ Զակի և Քոդիի կյանքը», «Ամեն ինչ թիփ թոփ կամ կյանքը տախտակամածի վրա», «Ուրվականների հետ խոսողը», «Մտածել ինչպես հանցագործ» և «Երիտասարդ և համարձակ» հեռուստասերիալներում։

2009 թվականին Քարենը ստացել է դեր TNT հեռուստաալիքի «Միջին տարիքի տղամարդիկ» կատակերգության հիմնական կազմում։ Նա կատարել է Լյուսի Թրանելի՝ գլխավոր դերակատարի՝ Ջո Թրանելի դստեր դերը, որը կատարում էր Ռեյ Ռոմանոն։ 2011 թվականին այդ դերի համար առաջադրվել է «Երիտասարդ դերասան» մրցանակին՝  կատակերգական կամ դրամատիկական հեռուստասերիալի երկրորդ պլանի լավագույն կանացի դերի համար։ 2011 թվականին երկու եթերաշրջանից հետո շոուն փակվել է։

Քարենի անունը հայտնվել է նաև «13-ից 30», «Աքիլի փորձությունները», «Ուրվական ժամ․ մի մտածիր այդ մասին», «Ուրվականներից առևանգվածը»,«Օրինական Շիկահեր» և «Հարգելի սպիտակ մարդիկ»։ 2012 թվականին նա ստացել է դեր ռեժիսոր Մարկուս Նիսպելի «Ռեվերս 666» ֆիլմում։ 2013-2014 թվականներին նա ABC Family-ի «Սոցիոպատ» հեռուստասերիալում ունեցել է երկրորդական դեր։

## Ֆիլմագրություն
### Կինո

### Հեռուստատեսություն

## Ծանոթագրություններ

## Արտաքին հղումներ
* Պաշտոնական կայք 

Կատեգորիա:1990 ծնունդներ
Կատեգորիա:21-րդ դարի ամերիկացի դերասանուհիներ
Կատեգորիա:21-րդ դարի դերասանուհիներ
Կատեգորիա:Ամերիկացի երեխա դերասանուհիներ
Կատեգորիա:Ամերիկացի կին հնչյունավորողներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի հեռուստատեսային դերասանուհիներ
Կատեգորիա:Հունիսի 2 ծնունդներ
Ջորջինա Հեյգ

**Ջորջինա Հեյգ** (, ), ավստրալիացի դերասանուհի։

## Կյանք և կարիերա
Հեյգը ծնվել է Մելբուռնում՝ Վիկտորիա նահանգում և ավարտել է Արևմտյան Ավստրալիայի արվեստի ակադեմիան, որից հետո սկսել է իր կարիերան հեռուստատեսությունում՝ «Քրեական Ավստրալիա», «Փրկարարական հատուկ բաժանմունք» և «Փղերի արքայադուստրը» սերիալներում։ Ինչպես նաև նա հայտնվել է մի քանի ոչ մեծ կինոֆիլմերում, այդ թվում՝ «Բեռնատարը», «Վատնում են երիտասարդների վրա» և «Պահելով շնչառությունը» ֆիլմերում։ 2010 թվականին «Անհավանական Սարդ-մարդը» ֆիլմում նա եղել է Գվեն Սթեյսի դերի հիմնական թեկնածուներից մեկը, բայց վերջնարդյունքում դերը ստացել է Էմմա Սթոունը։

2012 թվականին Հեյգը երկրորդական դերով առաջնաելույթ է ունեցել ամերիկյան հեռուստատեսությունում՝ Fox-ի «Եզր» սերիալում։ Հետո նա նկարահանվել է CBS-ի «Անզգույշները» ձախողված սերիալում, որից հետո 2014 թվականին ստացել է շատ դերասանուհիների կողմից ցանկալի Էլզայի դերը ABC-ի «Մի անգամ հեքիաթում» սերիալի 4-րդ եթերաշրջանում։ 2016 թվականին նկարահանվել է «Մթության շրջանները» հեռուստասերիալում։

## Անձնական կյանք
2014 թվականի հունիսին Հեյգը ամուսնացել է սցենարիստ Ջոշ Մեյփլսթոնի հետ։ 2017 թվականի մարտին նրանք ունեցել են աղջիկ՝ Գրետան։

## Ֆիլմագրություն
### Կինո

### Հեռուստատեսություն

## Ծանոթագրություններ

Կատեգորիա:1985 ծնունդներ
Կատեգորիա:21-րդ դարի դերասանուհիներ
Կատեգորիա:Ավստրալիացի դերասանուհիներ
Կատեգորիա:Ավստրալիացի կինոդերասանուհիներ
Կատեգորիա:Օգոստոսի 3 ծնունդներ
Քալեբ Բրեդհեմ

**Քալեբ Բրեդհեմ** (. ), ամերիկացի դեղագործ։

Առավել հայտնի է որպես Պեպսիի գյուտատար։

## Վաղ կյանք
Քալեբ Բրեդհեմը ծնվել է 1867 թվականի մայիսի 27-ին Ջորջ Վաշինգտոնի և Ջուլիա Մակքեն Բրեդհեմի ընտանիքում Հյուսիսային Կարոլինա նահանգի Չինկուապին քաղաքում։ Բրեդհեմը անգլիացի էր և իռլանդական ծագում ունեցող շոտլանդացի։

## Կենսագրություն
Քալեբ Բրեդհեմը ավարտել է Հյուսիսային Կարոլինայի համալսարանը Չապել Հիլում, որտեղ եղել է բարեգործական հասարակության անդամ և սովորել է Մերիլենդի համալսարանի բժշկական դպրոցում։

Մոտ 1890 թվականին նա լքել է Մերիլենդի համալսարանի բժշկական ֆակուլտետը ՝ հոր բիզնեսի սնանկացման պատճառով ։ Վերադառնալով Հյուսիսային Կարոլինա, նա մոտ մեկ տարի աշխատել է որպես ուսուցիչ պետական դպրոցում, իսկ դրանից կարճ ժամանակ անց Նյու Բեռնում բացել է "Բրեդհեմի դեղագործական ընկերություն" կոչվող դեղատունը, որտեղ, ինչպես և այն ժամանակվա շատ այլ դեղատներում, նույնպես եղել է սոդայի շատրվան։ Նրա օգնական Ջեյմս Հենրի Քինգը առաջինն է փորձել նոր ըմպելիք։

1901 թվականի հունվարի 4-ին Բրեդհեմն ամուսնացել է Չերիթի Կրեդլի հետ Նյու Բեռնում, Հյուսիսային Կարոլինա նահանգում ։ Նա ուներ Սլովեր Բրեդհեմ տունը 1908-1934 թվականներին ։ Տունը 1973 թվականին դասվել  է ազգային պատկերասրահների շարքում։

Բացի դեղատնային կառավարումից, նա եղել է Նյու Բեռնի Ժողովրդական բանկի նախագահը և Քրեյվենի լիազորված շրջանի խորհրդի նախագահը ։ Ինչ-որ պահի նրան նույնիսկ առաջադրել են Հյուսիսային Կարոլինայի նահանգապետի պաշտոնի թեկնածու ։ Նա նաև ծառայել է որպես սպա ռազմածովային ռեզերվում 25 տարի, նշանակվել է լեյտենանտ Հյուսիսային Կարոլինայի ռազմածովային աշխարհազորում, ստացել է հրամանատարի կոչում 1904 թվականին և կապիտանի կոչում 1913 թվականին։ Նա հրաժարվել է դերծովակալի պաշտոնից։ Բացի այդ, 1914 թվականին նա ռազմածովային նավատորմի քարտուղար Ջոզեֆ Դենիելսի կողմից նշանակվել է ռազմածովային գլխավոր ոստիկան։

Այն մասին, որ Բրեդհեմը հասել էր մեծ հաջողության, գիտեին բոլորը, սակայն 1923 թվականի մայիսի 31-ին Բրեդհեմը և նրա Պեպսի-Կոլա ընկերությունը հայտարարել են սնանկացման մասին։ Բրեդհեմի բիզնեսի ձախողման հիմնական պատճարը եղել է շաքարավազի գինը` Առաջին համաշխարհային պատերազմից անմիջապես հետո, երբ գները բարձրացել են 28 ցենտ մեկ ֆունտ (պատերազմից առաջ այն երեք ցենտ էր մեկ ֆունտ), և Բրեդհեմը գնել է մեծ քանակությամբ շաքարավազ այս գնով (շաքարի գինը կտրուկ նվազել է այն բանից հետո, երբ նա գնել է այն)։ Նրա ընկերության ակտիվները վաճառվել են Քրեյվենի հոլդինգային ընկերությանը 30 000 դոլարով ։ Իրեն սնանկ հայտարարելով ՝ Բրեդհեմը հեռացել է իր դեղատնից ։ Նա մահացել Է Նյու Բեռնում, որը գտնվում է Հյուսիսային Կարոլինաjում։

## Ծանոթագրություններ

## Արտաքին հղումներ
* The Birthplace of Pepsi-Cola
* New Bern Antique Postcard Slideshow
* Pepsi website

Կատեգորիա:Ամերիկացի գիտնականներ
Կատեգորիա:Ամերիկացի գյուտարարներ
Կատեգորիա:Ամերիկացի գործարարներ
Կատեգորիա:Մերիլենդի համալսարանի շրջանավարտներ
Ընդվզող մարդը

**«Ընդվզող մարդը»**, Ալբեր Կամյուի էսսեն, որը վերլուծում է «Ընդվզող մարդը»ության և հեղափոխության մետաֆիզիկական և պատմական զարգացումը հասարակության մեջ, հատկապես Արևմտյան Եվրոպայում։

Կամյուն Ընդվզող մարդը սկսել է գրել 1950 թվականի փետրվարին։ Մեկ տարի անց՝ 1951 թվականի մարտին, գրքի հիմնական մասը լրացել է։ Առանձին գլուխներ՝ Նիցշեի և Լոտրեմոնի մասին, տպագրվել են ամսագրերում՝ մինչ գիրքը լույս տեսնելը։ «Ընդվզող մարդը» հրատարակվել է 1951 թվականին՝ Գալիմար հրատարակչությունում։

## Ազդեցություն
Քամյուն կապում է գրողների, նկարիչների, քաղաքական գործիչների, հեղափոխականների, ինչպիսիք են՝ Կարլ Մարքսը, Ֆրիդրիխ Նիցշեն, Գեորգ Վիլհելմ Ֆրիդրիխ Հեգելը, Մարկիզ դը Սադը, Լուի Անտուան Սեն-Ժյուստը, Միխայիլ Բակունին, Արթյուր Ռեմբոն, Վլադիմիր Լենինը, Սերգեյ Նեչաևը, Ժան-Ժակ Ռուսոն, Ադոլֆ Հիտլերը, Մաքս Շտիրները, Իվան Կալյաևը, Անդրե Բրետոնը, Ժոզեֆ դը Մեստրը, Լոտրեամոնը, Տիտուս Լուկրեցիուս Կարուսը, Էպիկուրոսը, Մաքս Շելերը, Ֆեոդոր Դոստոևսկին, Դմիտրի Պիսարևը, փորձելով նկարել «Ընդվզող մարդը» մարդու պատմական և գեղարվեստական դիմանկարը։

Ֆրեդ Ռոզեն ուսումնասիրել է Սիմոնա Վեյի գաղափարների ազդեցությունը «Ընդվզող մարդը»-ում Կամյուի մտածողության վրա։ Նրա կարծիքով, Կամյուն ընդունել է մարքսիզմի քննադատությունը և «Ընդվզող մարդը» որպես արհեստավորի հայեցակարգը։ Գեորգ Սելֆերը վերլուծել է Կամյուի և Ֆրիդրիխ Նիցշեի միջև զուգահեռները փիլիսոփայական գեղագիտության մեջ և հայտնաբերել զգալի նմանություններ և խորը տարբերություններ։

## Ծանոթագրություններ

## Արտաքին հղումներ
* Ընդվզող մարդը bookmark.am֊ում

Կատեգորիա:1951 Էսսեներ
Կատեգորիա:1951 ոչ գեղարվեստական գրքեր
Կատեգորիա:Ալբեր Կամյուի էսսեներ
Կատեգորիա:Բնօրինակում անաղբյուր հոդվածներ
Ստեփան Ստեփանյան (քաղաքական գործիչ)

**Ստեփան Սամվելի Ստեփանյան** (), հայ քաղաքական գործիչ,  Լուսավոր Հայաստան կուսակցության անդամ, ՀՀ ԱԺ 7-րդ գումարման պատգամավոր։

## Կենսագրություն
Ծնվել է 1988 թվականին մայիսի 30-ին Երևանում։ 1995-2005 թվականներին սովորել  է Երևանի թիվ 29 դպրոցում։ 2005-2010 թվականներին սովորել է Հայ-ռուսական սլավոնական համալսարանի քաղաքագիտության ֆակուլտետի միջազգային հարաբերություններ բաժինը՝ որակավորվելով որպես քաղաքագետ-միջազգայնագետ։ 2012-2016  թվականներին սովորել է ՀՀ ՊԿԱ կառավարման հոգեբանության ամբիոնում որպես ասպիրանտ։ Ամուսնացած է, ունի երկու դուստր։

## Աշխատանքային գործունեություն
2011 թվականից  դասավանդում է ՀՀ Արդարադատության նախարարության «Իրավական կրթության և վերականգնողական ծրագրերի իրականացման կենտրոն» ՊՈԱԿ-ում։ 2014-2016 թվականներին դասավանդել է Հայաստանի ֆրանսիական քոլեջում։ 2011-2018 թվականներին աշխատել է «Ռոսգոսստրախ-Արմենիա» ԱՓԲԸ–ում՝ զբաղեցնելով տարբեր պաշտոններ։ Ունի 12 գիտական աշխատանքներ, որոնք տպագրված են  տեղական և միջազգային գիտական ամսագրերում։

## Ծանոթագրություններ

Կատեգորիա:ՀՀ ԱԺ 7-րդ գումարման պատգամավորներ
Կատեգորիա:Հայ քաղաքագետներ
Կատեգորիա:Հայ քաղաքական գործիչներ
Հելեն Լևիթ

**Հելեն Լևիթ** (, ), ամերիկացի լուսանկարիչ, կինոօպերատոր, սցենարիստ։ Նա նշանակալի ներդրում է ունեցել Նյու Յորքի «փողոցային լուսանկարչության» զարգացման գործում։ Նրան անվանել են «իր ժամանակների ամենաշատ հռչակված և ամենաքիչ ճանաչված լուսանկարիչը»։

## Կենսագրություն
Լևիթը մեծացել է Բրուքլինում։ Թողնելով դպրոցը՝ նա ինքնուրույն սովորել է լուսանկարել՝ զուգահեռ աշխատելով իբրև կոմերցիոն լուսանկարիչ։ Հաճախելով արվեստի մի քանի դասընթացների՝ Լևիթը հետաքրքրվել է կավճանկարչությամբ, ինչն այն ժամանակվա քաղաքին բնորոշ մշակույթի մի մաս էր։ Ձեռք բերելով Leica ֆոտոխցիկ՝ նա սկսել է լուսանկարել այդ նկարներն ու երեխաներին, որոնք ստեղծում էին այդ նկարները։ Ստացված լուսանկարները հրապարակվել են 1987 թվականին՝ «Փողոցում․ նկարներ և հաղորդագրություններ կավճով, Նյու Յորք 1938–1948» (*The Street: chalk drawings and messages, New York City 1938—1948*) ընդհանուր խորագրի ներքո։

1938–1939 թվականներին նա համագործակցել է Ուոլքեր Էվանսի հետ և շատ շուտ ճանաչում ձեռք բերել։ 1939 թվականի հուլիսին Նյու Յորքի Ժամանակակից արվեստի թանգարանն իր լուսանկարների նորաստեղծ բաժնում ընդգրկել է նաև Լևիթի աշխատանքները։ 1943 թվականին այնտեղ անց է կացվել նրա առաջին ցուցահանդեսը՝ «Helen Levitt: Photographs of Children»՝ ֆոտոքննադատ Նենսի Նյուգելի ղեկավարությամբ։ Նրա հաջորդ մեծ ցուցահանդեսը կայացել է 1960–ականներին։ Ամանդա Հոփքինսոնը ենթադրում է, որ նրա ստեղծագործության ճանաչման երկրորդ ալիքը կապված է եղել կանանց ստեղծագործական ձեռքբերումների ֆեմինիստական բացահայտումների հետ։

1940–ական թվականների վերջերին Լևիթը Ջենիս Լոբի և Ջեյմս Էյջիի հետ ստեղծել է երկու վավերագրական ֆիլմ՝ *In the Street* (1948) և *The Quiet One* (1948)։ Լևիթը Լոբի և Սիդնի Մայերսի (Sidney Meyers) հետ առաջադրվել է Օսկար մրցանակի՝ «Լավագույն սցենար» անվանակարգում՝ *The Quiet One* ֆիլմի համար։ Լևիթը կինեմատոգրաֆիայով ակտիվորեն զբաղվել է ընդամենը 25 տարի։ Նրա վերջին աշխատանքը Ջոն Քոենի *The End of an Old Song* (1973) վավերագրական ֆիլմի խմբագրումն էր։

1959 և 1960 թվականներին Լևիթը Guggenheim Foundation–ից ստացել է երկու դրամաշնորհ՝  Նյու Յորքի գունավոր լուսանկարներ անելու համար, ինչից հետո նա կրկին վերադարձել է լուսանկարչությանը։ 1965 թվականին լույս է տեսել նրա առաջին մեծ հավաքածուն՝ *A Way of Seeing*։ Նրա գունավոր լուսանկարների մեծ մասն անհետացել է East 13th Street–ի իր տան կողոպուտի ժամանակ 1970 թվականին։ Նույն թվականին արված մյուս լուսանկարները հրապարակվել են 2005 թվականին՝ *Slide Show: The Color Photographs of Helen Levitt* գրքում։ 1976 թվականին Լևիթը Արվեստների ազգային ֆոնդի անդամ է եղել։

## Ծանոթագրություններ

## Արտաքին հղումներ
* Helen Levitt: New York Streets 1938 to 1990s at LensCulture
* . Note that there is occasionally confusion of Levitt's film credits with those of Helen Slote Levitt.

Կատեգորիա:Ամերիկացի կին լուսանկարիչներ
Կատեգորիա:Ամերիկացի կինոռեժիսորներ
Կատեգորիա:Ամերիկացի կինոօպերատորներ
Կատեգորիա:Ամերիկացի սցենարիստներ